hu hu hu hu pl hu hu hu hu en hu hu hu hu de it de de de de es es it fr es hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu en hu en hu hu en hu hu hu hu
2022. április 06., szerda, 19:00
Ferdinand REBAY: Sonate in einem Satz
Allegro, ma no troppo | Allegro molto (scherzando) | Adagio (molto) | Frisch bewegt
Robert SCHUMANN: Du Ring an meinem Finger
Eduardo SAINZ DE LA MAZA: Evocación Criolla
Eduardo SAINZ DE LA MAZA: Homenaje a la guitarra (Preludio)
Mauro GIULIANI: 6 Grandi Variazioni op.112
Fernando SOR: Fantaisie Elegiaque op.59, á la mort de Madame de Beslay
I.Andante Largo | II.Andante moderato (Marche Funebre)
Carlo MARCHIONE hét nemzetközi verseny fődíjasa, harminc éve a klasszikus gitár egyik vezéralakja.  Szólistaként számos zenekarral és kamarazenei együttessel színpadra lépett már. Napjainkban, tanárként, rendszeresen tart mesterkurzusokat Európa különböző zeneművészeti egyetemein, emellett európai fesztiváloknak is rendszeres vendége. A gitár fejlesztésében nyújtott kiemelkedő közreműködéséért az egyik legrangosabb nemzetközi díjjal, az “Arany Gitár’-ral jutalmazták.
Tíz évesen kezdett el gitárleckéket venni, először Master L. Cauzzo-tól, majd L. Gallucci-tól. 1976-ban felvételt nyert szülővárosának Santa Cecilia Konzervatóriumába, ahová a 100 jelentkező közül elsőnek vették fel. Itt Master Mario Gangi-tól tanult, majd kitüntetéssel diplomázott 1983-ban. Karrierje során több fődíjat is hazavihetett, különböző nemzetközi versenyekről (Ancona 1979/80, "L. Legnani" Parma 1981, "M. Giuliani" 1982, "Ville de Sablé" 1985, Gargnano 1989, "N. Paganini" 1991, "Città di Latina" 1992). Olyan zeneszerzők írtak neki műveket, mint A. Carlevaro, C. Domeniconi, S.Iannarelli, K.Vassiliev, A. Ourkouzounov, G.Drozd és John Duarte. Mindig új ihlet után kutatva több, szinte elfeledett művet emelt be a repertoárjába, melyek zseniális átirataiban valóságos ékszerekké válnak. A sajtó egekbe dicsérte az általa szerkesztett Georg Philip Telemann: 12 Hegedű Fantáziáját, melyet CD-ként és zenekönyvként is kiadott. Elismert és kiváló egyetemi tanár, a gitár zenéjének az analízise a szakterülete. Az alábbi egyetemeken tanít: Maastrichti Konzervatórium (Hollandia), Pôle Superiour d'enseignements artistiques (apPSEA) Lille-ben, (France), "Civica Scuola delle Arti" Róma (Italy), Conservatori Superior de Música de les Illes Balears Mallorcán (Spain), Scuola di Specializzazione post laurea in Beni Musicali Torinóban. (Italy).
Emellett, nagy rajongója az online oktatásnak, ezért menyasszonyával megalapították a Marchione Online Academy-t, melynek köszönhetően a világ bármely pontján taníthat. Rendszeresen publikál, saját kiadó vállalatával a MarchioneMusic Editions-el havonta új gitárátiratot ad ki.
Ferdinand Rebay Bartókkal egykorú osztrák zeneszerző, zenetanár, kórusvezető és zongorista. Kollégáján, Jakob Ortneren keresztül találkozott a gitárral, és elkötelezettségét csak növelte, hogy unokahúga, Gerta Hammersmid, Ortner gitáros tanítványa elkötelezetten adta elő Rebay műveit. Közel 400 művet írt a hangszerre, anakronisztikus stílusa a 19. századi osztrák-német zenei értékekben gyökerezik. Ő teremtette meg ezen a hangszeren a romantikus poszt-beethoveni szonátát. Schubert és Schumann dalainak letisztult melódiái, áttetsző kíséretei igazán hálás alapanyagai a különböző átiratoknak. A gitár pedig kiválóan alkalmas arra, hogy éneklően vezesse a dallamot és finoman adagolja hozzá a kísérőszólamokat.
Sainz de la Maza spanyol gitáros és zeneszerző, a Madridi Konzervatórium gitárprofesszora volt nyugdíjazásáig. Kizárólag gitárra komponált műveiben erőteljesen merített a kasztíliai és andalúz népzenei hangzásvilágból. Néhány műve a gitárrepertoár igazi alapművévé vált.
Mauro Giuliani olasz gitárvirtuóz, a 18-19. századi gitárirodalom egyik legjelentősebb szerzője. Mivel a 19. század elején sok tehetséges gitáros volt Itália-szerte, de az olaszok az operán kívül nem sok érdeklődést mutattak a zene iránt, Giuliani északra költözött, és végül Bécsben telepedett le, ahol élére állt a klasszikus gitár-mozgalomnak, gazdag repertoárt tanított és rengeteget komponált.  Fernando Sor Giuliani katalán kortársa. Elsősorban gitárművészként szerzett hírnevet, erre a hangszerre írt 65 kompozíciója a klasszikus gitárrepertoár fontos részét képezi. Emellett számtalan vokális művet is alkotott, ami megfigyelhető hatást gyakorolt gitárművei dalszerű melódiakezelésére.
A hangverseny a Potenton Alapítvány, a PTE MK ZMI, és a Pécsi Akadémiai Bizottság Művészeti Munkabizottságának közös szervezésében valósul meg. Támogatja a Nemzeti Kulturális Alap, illetve az Emberi Erőforrás Támogatáskezelő.
Belépőjegy: 2000 Ft, PTE Polgár-jegy 1000 Ft, PTE MK szakmai jegy / Nyugdíjas jegy 500 Ft, CAMERATA bérlet hangversenye
ZMI Liszt Ferenc Hangversenyterem, Zsolnay Kulturális Negyed
7630 Pécs, Zsolnay Vilmos út 37.
Elsőként értesítünk legújabb hangversenyeinkről és koncertjeinkről.
Hozzájárulok adataim hírlevélküldés céljából történő kezeléséhez.
7621 Pécs, Szent István tér 17.
PTE Művészeti Kar Zeneművészeti Intézet
Székhely: Pécs, Zsolnay Vilmos út 37.
Levelezési cím: 7630 Pécs, Zsolnay Vilmos u. 16.